[{"text_idx": "#000000", "text": "La UK en Belfasto estas nuligita"}, {"text_idx": "#000001", "text": "UEA anoncis nuligon de la c\u0302i-jara Universala Kongreso en Belfasto pro la dau\u0306ranta pandemio. Anstatau\u0306e okazos denove reta kongreso."}, {"text_idx": "#000002", "text": "Konsiderante la plej lastatempajn evoluojn kaj prognozojn, la Estraro de UEA decidis kun bedau\u0306ro nuligi la c\u0302eestan 106-an Universalan Kongreson (UK) en Belfasto. Anstatau\u0306e okazos duafoje la Virtuala Kongreso de Esperanto (VK) dum la tagoj antau\u0306viditaj por la UK, nome de la 17-a g\u0302is la 24-a de julio, kaj sub la sama temo: \u201cPaco kaj konfido: universalaj valoroj\u201d."}, {"text_idx": "#000004", "text": "Sed krome la situacio kondukis al tio, ke la nord-irlandaj instancoj, pro la pandemio, bezonis okupi la planitan kongresejon. Dum nedifinita periodo la kongresejo estos uzata por vakcini homojn en Belfasto, sen la eblo uzi g\u0302in por aliaj celoj. La tuta situacio riskas malebligi la partoprenon en la UK por homoj el multaj landoj. Cetere oni deziras protekti la sanon de la partoprenantoj kaj ne endang\u0302erigi niajn gastigantojn. Tiuj motivoj postulis la nuligon."}, {"text_idx": "#000005", "text": "Kiel indikite, c\u0302iuj alig\u0302kotizoj por Belfasto estos repagitaj minus 15 EUR pro administraj kostoj; alternative alig\u0302intoj povos plene konservi sian alig\u0302kotizon por unu el la du venontaj UK-oj. C\u0302iuj kongresaj mendoj (kiel hoteloj kaj ekskursoj) faritaj pere de UEA au\u0306tomate nulig\u0302os; la pagitaj sumoj restos en la UEA-konto de la koncernaj kongresanoj je ilia dispono. C\u0302iu alig\u0302into estos rekte informita de la Kongresa Fako de UEA. Pro tio, ke la nuligo povus forte negative influi la financojn de la Asocio, alig\u0302intoj povas ankau\u0306 konsideri rezignon pri siaj alig\u0302kotizoj donace al UEA, informante pri tio la Kongresan Fakon."}, {"text_idx": "#000009", "text": "C\u0302u eble la UK okazos en Belfasto en 2024 (en 2023 la UK okazos en Torino)?"}, {"text_idx": "#000016", "text": "En Belfasto estis farita la shipego Titanik \u2013 almenau la UK-anoj ne sinkos kun ghi !"}, {"text_idx": "#000020", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000022", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}, {"text_idx": "#000024", "text": "Alig\u0302i al 400 aliaj abonantoj"}]